আবারও শহরে রবিনসন স্ট্রিট কাণ্ডের ছায়া , ভাইয়ের দেহ আগলে ঘরবন্দি দিদি - Bangla 24X7
By Bangla 24x7 News April 4, 2020 139
Bangla 24×7 Desk : আবারও শহরে রবিনসন স্ট্রিট কাণ্ডের ছায়া । এবার ভবানীপুরে দেখা গেল এই চিত্র । স্থানীয় কাউন্সিলরের উদ্যোগে উদ্ধার হল বিকৃত মৃতদেহ। গত কয়েকদিন ধরে ওই ফ্ল্যাট থেকে দুর্গন্ধ বের হচ্ছিল বলে জানিয়েছেন আবাসিকরা।
ঘটনাস্থল কলকাতার ভবানীপুরের মাধব চ্যাটার্জি লেন । ফ্ল্যাটে মৃত ভাইয়ের দেহ আগলে ঘরবন্দি ছিলেন দিদি। ভাই বা দিদি কোন কাজ করতেন না । কিন্তু ফ্ল্যাটে ঢুকতে চাইলেও মহিলা তাঁদের ঢুকতে দিতেন বলে জানিয়েছেন সবাই । কাউন্সিলর খাবার পাঠিয়েছেন বলে জোর করে ঘরে ঢোকেন স্থানীয় লোকজন ।
এরপর পুলিশে খবর দেওয়া হয় । পুলিশ এসে উদ্ধার করে কয়েকদিনের পুরনো মৃতদেহ। দেহ ময়না তদন্তে পাঠিয়েছে পুলিশ।